OzLabs/hebrew-wiki-articles huggingface dataset:
פוליפמוס

אודיסאוס ואנשיו מנקרים את עינו של פוליפמוס

Sperlonga}}

פּוֹליפֵמוֹס (ביוונית עתיקה: Πολύφημος) הוא דמות מן המיתולוגיה היוונית.

פוליפמוס הוא קיקלופ ובנו של אל הים פוסידון. הוא מתגורר בגפו במערה באי הקיקלופים ועוסק ברעיית צאן.

== דמותו ==
באודיסיאה מסופר שאודיסאוס וחבריו מגיעים לאי הקיקלופים ונכנסים למערתו של פוליפמוס ללא רשותו. הם אוכלים חלק ממוצרי המזון שמצאו במערה ומחכים לבואו של פוליפמוס. כאשר פוליפמוס שב לביתו ומבחין באורחים הלא רצויים שמבקשים ממנו עזרה בהתאם למנהג הכנסת האורחים היווני – הוא לועג לבקשתם תוך שהוא בז לאלים, לוכד שניים מחבריו של אודיסאוס ואוכלם. למחרת בבוקר פוליפמוס יוצא לרעיית הצאן, לאחר שטרף עוד שניים מהם. בינתיים אודיסאוס וחבריו מכינים דוקרן מאלתו ומסתירים אותה. כאשר פוליפמוס חוזר לביתו הוא טורף עוד שניים מהאסירים. אודיסאוס מציע לו יין שפוליפמוס מקבל ברצון והם משוחחים, אודיסאוס אומר ששמו הוא "אף אחד לא" (ביוונית השם דומה לאודיסאוס).

כאשר פוליפמוס נרדם שולפים אודיסאוס וחבריו את הדוקרן ומשתמשים בו כדי לנקר את עינו האחת. פוליפמוס פותח בצרחות שמושכות את תשומת לבם של הקיקלופים השכנים, אולם מכיוון שהוא צועק כי "אף אחד לא" (שמו הבדוי של אודיסאוס) פוגע בו, יתר הקיקלופים מניחים שהוא פשוט חולה ונוטשים את המקום. כאשר הוא פותח את מערתו כדי לצאת, אודיסאוס ואנשיו מתחבאים בתוך צמרו של אחד מהאיילים, ומצליחים לחמוק מידיו הבוחנות של הקיקלופ שמחפש אותם. בשעה שהם נמלטים בספינתם אודיסאוס מוסר לקיקלופ את שמו האמיתי ופוליפמוס הכעוס מטיח לכיוון ספינתם סלע ענק שמחטיא אותה במעט.

באינאיס לוורגיליוס איניאס וחבריו מגיעים לאי הקיקלופים ופוגשים ביווני מאיתקה, אחד מרעיו של אודיסאוס שננטש באי כאשר יתר חבריו עזבו. הוא מספר לאיניאס על המפגש של אודיסאוס ופוליפמוס. הם מבחינים בפוליפמוס כאשר הוא יוצא לרעות את עדרו ולרחוץ את פצעו בים וממהרים להימלט תוך שפוליפמוס מבחין בהם ומזעיק את בני מינו הקיקלופים. תיאורו של ורגיליוס את פוליפמוס הוא הרבה יותר אוהד: בעוד הומרוס מתאר אותו כיצור זדוני שבז לאלים ושמח לטרוף בני אדם חסרי ישע שבאו לביתו כאורחים וורגיליוס מתאר אותו כנכה גלמוד ואומלל שנחמתו היחידה בחיים היא בבעלי החיים שבעדרו שגם משמשים לו כחבריו היחידים.

== לקריאה נוספת ==
* הומרוס, אודיסיאה, ספר תשיעי
* ורגיליוס, אינאיס, ספר שלישי

==קישורים חיצוניים==

* 

קטגוריה:דמויות באודיסאה
ראש ממשלת איטליה

ראש ממשלת איטליה (רשמית: נשיא/יושב-ראש מועצת השרים של איטליה; באיטלקית: Presidente del Consiglio dei Ministri) הוא התפקיד הביצועי הבכיר ביותר בפוליטיקה של איטליה.

התפקיד נוצר ב-17 במרץ 1861 ולראש ממשלת איטליה הראשון מונה קמילו בנסו די קאבור.

אף שראש ממשלת איטליה הוא הדמות הפוליטית הבכירה במדינה, סמכויותיו מוגבלות יחסית לעמיתיו במדינות השכנות, כך למשל לראש ממשלת איטליה אין סמכות לפטר שרים או להביא לפיזור הפרלמנט, כשצעדים אלה חייבים לקבל אישור בהצבעת הממשלה.

המשרד הוקם על פי סעיפים 92 עד 96 בחוקה של איטליה. ראש הממשלה ממונה על ידי נשיא הרפובליקה לאחר הבחירות הכלליות.

ראש ממשלת איטליה הנוכחית היא ג'ורג'ה מלוני, והיא מכהנת בתפקיד החל מ-22 באוקטובר 2022. מלוני היא האישה הראשונה לשמש בתפקיד זה באיטליה.

==היסטוריה==
ארמון קיג'י מעונו של ראש ממשלת איטליה, רומא
תפקיד ראש הממשלה כונן לראשונה במדינה שקדמה לאיטליה, בממלכת סרדיניה. המועמד לתפקיד היה ממונה על ידי המלך, והיה אחראי לניהול מערכת פוליטית יציבה. ב-60 השנים הראשונות לקיומו של התפקיד (1861–1901), הוחלפו כ-37 ראשי ממשלה. כיוון שכך, ביקש בניטו מוסוליני, שהתמנה ב-1922 לתפקיד, לבטל את היכולת של הפרלמנט לבצע הצבעת אי-אמון ובכך לבסס את כוחו על רצון המלך והמפלגה הפאשיסטית הלאומית בלבד. עם ההכרזה על כינון הרפובליקה האיטלקית בשנת 1946, תפקיד ראש הממשלה זכה להכרה חוקתית, אך חוסר-היציבות המסורתי המשיך להתקיים ובמהלך 63 השנים האחרונות הוחלפו כ-38 ראשי ממשלה, על אף שרק 30 אנשים כיהנו בתפקיד.

ראש הממשלה רשאי למנות שרים, רק לאחר שקיבל את אישור הנשיא. על פי סעיף 95 לחוקה האיטלקית נקבע כי "ראש הממשלה מכוון ומתאם את הפעילות של שרי הממשלה".

לעיתים קרובות פעילות ראש הממשלה מתבטאת יותר בתיווך בין המפלגות השונות בקואליציה של הרוב, במקום לכוון את פעילות מועצת השרים. בנוסף לראש הממשלה סמכות מוגבלת יותר בשל העובדה, שלפחות רשמית, הוא אינו יכול לפטר את שרי הממשלה.

ארמון קיגי (Palazzo Chigi) ברומא משמש כמעונו הרשמי של ראש ממשלת איטליה.

== סמכויות ==
ראש ממשלת איטליה, הוא הדמות הפוליטית הבכירה ביותר במדינה. הוא עומד בראש הרשות המבצעת ומוביל את הממשלה. למרות חשיבותו, סמכויותיו מוגבלות יחסית לעומת ראשי ממשלה במדינות אחרות באירופה, והן נגזרות מהחוקה האיטלקית וממערכת היחסים המורכבת בין הרשויות השונות במדינה.

* ראש הממשלה הוא זה שממליץ לנשיא הרפובליקה על הרכב הממשלה, כלומר מינוי השרים השונים לתפקידיהם.
* מוביל את קביעת המדיניות הממשלתית בכל התחומים, החל ממדיניות פנים וחוץ ועד למדיניות כלכלית וחברתית.
* מייצג את איטליה בעולם, משתתף בפסגות בינלאומיות ומנהל משא ומתן עם מנהיגים זרים.
* אחראי על פעילותם של השרים ועל יישום המדיניות הממשלתית.
* יכול להציג הצעות חוק בפני הפרלמנט, אך אישורן הסופי תלוי בהצבעה של שני בתי הפרלמנט.
* בעת משברים, כגון משברים כלכליים או משברים פוליטיים, ראש הממשלה אחראי על ניהול המצב והטיפול במשבר.

* ממונה על הסוכנות למודיעין וביטחון חוץ (AISE) של איטליה ולו היא כפופה.

==קישורים חיצוניים==

* 

*
קטגוריה:ממשלת איטליה
חסידות קאליש

חסידות קאליש הייתה חסידות שפעלה במאה ה-19, ענף מחסידות פרמישלאן. החסידות נוסדה בעיירה קאלוש בגליציה המזרחית (כיום אוקראינה) שכונתה בפי היהודים קאליש.

==תולדות החסידות==
רבי מאיר (הגדול) מפרמישלאן היה מראשוני תלמידי הבעל שם טוב ולאחר פטירתו בשנת תק"כ החל לכהן באדמו"רות, נפטר בשנת תקל"ג.

לאחר פטירתו בניו החלו לכהן באדמו"רות. בנו הבכור רבי אהרן אריה לייב בפרמישלאן ובנו השני רבי דוד, האדמו"ר הראשון בקאלוש.

לאחר פטירת רבי דוד נקרא בן אחיו רבי אהרן לייב מפרמישלאן, רבי יצחק למלא את מקומו.

לאחר פטירתו רבי ישראל לייפר מילא את מקומו. נפטר בכ"ה באדר תר"מ.

ממלא מקומו רבי יצחק לייפר מקאליש (השני), אחיו רבי יהודה התגורר אף הוא בקאליש.

==שושלת רומאן==
בן נוסף של רבי יצחק מקאליש, רבי דוד אייזקסון, החל לכהן ברבנות ואדמו"רות ברומאן.

אחריו כיהן חתנו, רבי יצחק, בנו של אחיינו רבי אהרן לייב מנדבורנא, עד לפטירתו בשנת 1908.

אחריו כיהן בנו רבי שלמה אייזיקסון, חתנו של רבי מאיר מקרעטשניף, עד לפטירתו בשנת ת"ש (1940).

בנו, רבי מאיר איזקסון, חתנו של רבי איתמר מנדבורנא, כיהן כתקופה לאחר המלחמה ברבנות רומאן, ולאחר מכן כיהן באדמו"רות רומאן בארצות הברית.

בניו של רבי מאיר הם:
*רבי חיים שלום, האדמו"ר מנדבורנה פילדלפיה.
*רבי שלמה, האדמו"ר מפאסעייק.
* רבי מרדכי יששכר בער, ממלא מקום אביו ומכהן כאדמו"ר מרומאן.

==החסידות לאחר השואה==
רבי יוסף רוזנבוים (נפטר בכ"ג באב תשע"ט) בן רבי ישכר בער מסטרוז'ניץ הקים חצר בשם קאליש בארצות הברית, בשכונת פלטבוש שבברוקלין. בשנת תשע"ז קנה 'קונטרי' לחסידות בהרי הקטסקילס שבניו יורק. בנו רבי יחיאל מיכל הקים (בחיי ותחת נשיאותו של אביו) תלמוד תורה לילדים וישיבה לבחורים בבורו פארק. בניו האחרים של רבי יוסף - רבי משה יהושע מקאליש (תפארת ישכר) ויליאמסבורג, ורבי יצחק מסאטינוב.

רבי מרדכי יצחק לייפער, בן רבי אהרן יחיאל מנדבורנה צפת וחתנו של רבי דוד משה רוזנבוים מקרעטשניף, הקים חצר בשם קאליש ברמת בית שמש.

==לקריאה נוספת==
* יצחק אלפסי, החסידות, 1977, עמ' 45.

==הערות שוליים==

קטגוריה:שושלת פרמישלאן
קטגוריה:חסידויות בית נדבורנה
קטגוריה:חצרות חסידיות
חסידות באניא

חסידות נדבורנה באניא היא חסידות רומנית, ענף מחסידות נדבורנה. האדמו"ר הראשון היה רבי דוד לייפר, בנו של רבי ישכר בער מסאטמר, בנו של רבי מרדכי לייפר מנדבורנה.

=== הדור הראשון ===
רבי דוד לייפר מנדבורנה באניא שבמרמרוש נולד בשנת תרנ"א. כמנהג בית נדבורנא כיהן באדמו"רות. נרצח בשואה בשנת ט"ז בסיוון תש"ד עם שלושה מילדיו.

== הדור השני ==
*רבי אהרן יחיאל מנדבורנה צפת. חתן הרב זאב וולף הלוי טירנואר. הוא פתח בית מדרש בשם "נזר הקודש" נדבורנה צפת. נפטר בב' בסיוון תש"ס.
*רבי יששכר בער (-אדר ב' תשס"ה). כיהן כאדמו"ר מנדבורנה הרמנשטאט. היה חתנו של רבי לוי יצחק לייפער מנדבורנה אראד.
*רבי מרדכי לייפר מבאניה.

==הדור השלישי==
בניו של רבי אהרן יחיאל לייפר מנדבורנה צפת:

* רבי חיים אלתר דוד מנדבורנה-חיפה. חתנו של רבי אלחנן הלפרין. למד בישיבת צאנז בנתניה ומכהן כאדמו"ר מנדבורנא בחיפה.
* רבי מרדכי יצחק מנדבורנה-קאלוש, חצר חסידית שהקים ברמת בית שמש. חתנו של רבי דוד משה רוזנבוים מקרעטשניף.
* רבי ישכר בער פנחס מנדבורנה-צפת. ממלא מקום אביו. חתנו של רבי שמעון נתן נטע בידרמן מלעלוב.
* רבי משה מאיר מנדבורנא-באניא. חתנו של רבי חיים צבי עהרנרייך אב"ד שאמלוי בארצות הברית. בעל בית מדרש בשכונת הבוכרים בירושלים.

== ענפים נוספים ==
בני רבי יששכר בער מנדבורנא הרמנשטאט:
* רבי מרדכי לייפר מנדבורנא באניה בבורו פארק.
* רבי מאיר לייפר מליז'נסק בבורו פארק (ת"ש, 1940 - י"ב באלול תשפ"א, 2021).
בני רבי מרדכי מבאניה:
* רבי דוד לייפר מבאניה-מונרו.
* רבי מאיר מנשה לייפר (-תשי"ג, 1953 - ה' באייר תשפ"א, 2021) מבאניה-מונסי (חתן רבי אברהם שמואל טברסקי מפאלטישאן).
**רבי יעקב יצחק אייזיק לייפר.

==הערות שוליים==

קטגוריה:חסידויות בית נדבורנה
קטגוריה:חסידות במרחב הרומני
קטגוריה:חצרות חסידיות
בחזרה לעתיד: המשחק

בחזרה לעתיד: המשחק (באנגלית: Back to the Future: The Game) הוא משחק וידאו משנת 2010 המבוסס על טרילוגיית בחזרה לעתיד.

המשחק פותח על ידי חברת Telltale Games בשיתוף עם יוניוורסל. בוב גייל, אחד מהיוצרים של טרילוגיית הסרטים המקורית, סייע לחברת Telltale Games בכתיבת עלילת המשחק. על אף שמייקל ג'יי פוקס וכריסטופר לויד, אפשרו למפתחים להשתמש בדמותם במשחק, רק לויד סיפק את קולו לתפקיד של דוק בעוד שאת דמותו של מרטי מדבב איי.ג'יי לוקאסיו.

המשחק מפוצל לחמישה פרקים אשר זמינים בפלטפורמות משחקים מרובות - הפרק הראשון יצא ב-22 בדצמבר 2010 עבור Microsoft Windows ו-Mac OS X. בהמשך יצא הפרק הראשון לפלטפורמות פלייסטיישן 3 ואייפד. פרקים 2 עד 5 יצאו במהלך החודשים פברואר עד יוני של שנת 2011 כאשר הפרק האחרון יצא ב-23 ביוני 2011.

== תקציר העלילה ==
עלילת המשחק מתחילה במאי 1986, שישה חודשים לאחר אירועי הסרט בחזרה לעתיד 3. בעוד גיבור הסדרה מרטי מק'פליי מנסה להסתגל לחיים ללא חברו הטוב, המדען אמט "דוק" בראון, משום מקום מגיחה מכונת הזמן ובה כלב הצאן האנגלי של דוק "איינשטיין". רמזים בתוך מכונת הזמן מובילים את מרטי לגלות כי דוק היה בתחילה תקוע בשנת 1931, בעת תקופת היובש בארצות הברית, וכי לאחר שנעצר בחשד להצתת מסבאה, דוק נרצח על ידי כנופיית גנגסטרים בראשות קיד טאנן, אביו של יריבו המושבע של מרטי ביף טאנן והבעלים של המסבאה שנשרפה. בעקבות כך מרטי מחליט להשתמש במכונת הזמן כדי להציל את חייו של דוק ולהחזירו להווה.

== קישורים חיצוניים ==

* 
* [http://www.youtube.com/watch?v=3blzGwd4xLg קדימון קצר למשחק] - פורסם באתר יוטיוב
* [http://www.youtube.com/watch?v=fSKnPyf9KFg קדימון ארוך למשחק] - פורסם באתר יוטיוב
* [http://www.vgames.co.il/article/13608.html ביקורת: בחזרה לעתיד פרק 1] - פורסם באתר vgames.co.il
* 

קטגוריה:בחזרה לעתיד
קטגוריה:משחקי Windows
קטגוריה:משחקי וידאו משנת 2010
קטגוריה:משחקי פלייסטיישן 3
קטגוריה:משחקי Wii
קטגוריה:משחקי Xbox 360
קטגוריה:משחקי הרפתקאות גרפיים מסוג הצבע והקלק
האקלברי פין (אנימה)

האקלברי פין (ביפנית: ハックルベリィの冒険) היא סדרת אנימה יפנית בת 26 פרקים שהופקה לטלוויזיה בשנת 1976 בהשראת הספר "הרפתקאותיו של האקלברי פין" מאת מארק טוויין. 

בישראל הסדרה שודרה בטלוויזיה החינוכית בין השנים 1993–1994.

==תקציר העלילה==
עלילת הסדרה מתרחשת בשנות השלושים של המאה ה-19, בעיירה קטנה בדרום ארצות הברית לפני ביטול העבדות. העלילה מתחילה זמן קצר לאחר סיום המאורעות המתוארים בהרפתקאותיו של תום סויר.

אביו השתיין של האקלברי פין חוזר לעיירה, חוטף אותו וכולא אותו. האקלברי בורח וגורם לבריחתו להיראות כאילו נרצח על ידי כנופיית פושעים. הוא שט על רפסודה לאי הקרוב לעיירתו, שם הוא פוגש את ג'ים, עבד שחור שברח מגבירתו בסיועו של טום. בשל צירוף המקרים של רציחתו של האקלברי ובריחתו של ג'ים העיירה משתכנעת שג'ים רצח את האקלברי. ג'ים והאקלברי יוצאים למסע של בריחה וגילוי עצמי על גבי רפסודה לאורך נהר המיסיסיפי ובדרכם הם עוברים הרפתקאות רבות, ופוגשים באנשים שונים.

==קישורים חיצוניים==

* "[http://www.animenewsnetwork.com/encyclopedia/anime.php?id=2127 האקלברי פין]", באתר Animenewsnetwork (באנגלית)

קטגוריה:סדרות אנימה
קטגוריה:הטלוויזיה החינוכית הישראלית - תוכניות רכש
קטגוריה:סדרות אנימה משנות ה-1970
קטגוריה:פוקס קידס: תוכניות וסדרות
קטגוריה:סדרות טלוויזיה המבוססות על ספרים
ספריית מלאטסטיאנה

ספריית מלאטסטיאנה
ספריית מלאטסטיאנה (באיטלקית: Biblioteca Malatestiana) היא ספרייה ציבורית בצ'זנה (Cesena) שבמחוז אמיליה-רומאניה שבאיטליה.

== היסטוריה ==
ספריית מלאטסטיאנה הייתה הספרייה העירונית הראשונה באירופה, קרי ספרייה בבעלות העיירה (Commune) שדלתותיה פתוחות לכל. את בניית הספרייה הזמין אדון צ'סנה, מלאטסטה נובלו (Malatesta Novello), ועל כן היא מוכרת גם בשם ספריית מלאטסטה נובלו. מתאו נוטי (Matteo Nuti) פיקח על בניית הספרייה שהחלה ב-1447 והסתיימה ב-1452.

ספריית מלאטסטיאנה היא הספרייה היחידה מסוגה בעולם אשר שימרה את המבנה, הריהוט והאביזרים, וכתבי היד המופקדים בה מיום היפתחה לפני כ-550 שנים. הכניסה לספרייה היא מעשה ידיו של אגוסטינו די דוצ'ו (Agostino di Duccio 1418–1481), ודלת האגוז המרהיבה שלה גולפה בידי כריסטופורו דה סאן ג'ובאני (Cristoforo da San Giovanni) ב-1454.

פנים הספרייה מעוצב בסגנון אופייני לרנסאנס האיטלקי המוקדם. האולם המרכזי מזכיר בעיצובו בזיליקה ובו שלושה אולמות תווך המחולקים באמצעות עשר שורות של עמודי אבן מקומית לבנים הכולאים ביניהם אחד עשר חללים פתוחים המופרדים באמצעות קמרונות. תקרת האולם המרכזי בנויה בצורת קמרון חבית ובסופה פעור פתח בצורת חלון רוזטה אשר מתחתיו ניצבת מצבת קברו של מלאטסטה נובלו. ריהוט הספרייה כולל 58 שולחנות שצידם מרופד. החלל מואר באמצעות 44 חלונות בסגנון ונציאני המספקים תאורה מספקת לקריאה.

בספרייה שמורים כ-250,000 ספרים, בהם 287 ספרי אינקונבולה, כ-4,000 ספרים בני המאה ה-16 ו-1,753 כתבי יד מהמאות ה-16 וה-17; המכסים מספר תחומי ידע בהם דת, כתבים קלאסיים ביוונית ולטינית, מדעים ורפואה. בספרייה שמורים גם למעלה מ-17,000 מכתבים וחתימות. כתב היד העתיק ביותר בספרייה הוא עותק מהאטימולוגיות מאת איזידורוס מסביליה.

בשנת 2005 נכללה הספרייה בתוכנית זיכרון עולם של אונסק"ו, העוסקת בשימור המורשת העולמית הכתובה. בספטמבר 2008 הנפיק הדואר האיטלקי בול המוקדש לספרייה כחלק מהסדרה "המורשת התרבותית והאמנותית של איטליה".

==קישורים חיצוניים==

* 

מלאטסטיאנה
קטגוריה:אמיליה-רומאניה
מלאטסטיאנה
רוסיה ביתנו

בחירות 1999.]]
רוסיה ביתנו (ברוסית: Наш дом — Россия) הייתה מפלגה פוליטית רוסית וארגון חברתי שייצג בשנות קיומו את האינטרסים של הנומנקלטורה ואת האליטה במחוזות השונים ברוסיה.

המפלגה ביקשה לפעול ביתר שאת בעד רפורמות ליברליות ונחשבה למפלגת הפקידות הבכירה. היא הוקמה ב-1995 ופורקה ב-2006, לאחר שנחלה כישלון צורב בבחירות לדומה הממלכתית ב-2003.

בראש המפלגה עמד ויקטור צ'רנומירדין. בסוף שנות ה-90 למפלגה היו 55 מושבים בדומה. בשנת 1999, בוריס ילצין הפסיק לתמוך במפלגה וכתוצאה מכך בבחירות של שנת 1999 היא קיבלה 8 מושבים בלבד.

==קישורים חיצוניים==

*[http://state.rin.ru/cgi-bin/main.pl?r=261 אודות המפלגה] 

קטגוריה:רוסיה: מפלגות היסטוריות
קטגוריה:רוסיה: מפלגות שמרניות
קטגוריה:מפלגות שהוקמו ב-1995
עלים לתרופה (עלון שבת)

לוגו עלים לתרופה
"עלים לתרופה מפרד"ס התורה ומשדה החסידות" הוא עלון שבת, היוצא לאור מדי שבוע לקראת שבת, ומופץ בעשרות אלפי עותקים בבתי המדרש בריכוזי היהדות החרדית ברחבי העולם.

== היסטוריה ==
העלון יוצא לאור מאז שנת תשנ"ה, על ידי מכון "אור הצפון" של חסידי בעלזא באנטוורפן. העלון נוסד לפי הוראת האדמו"ר מבעלז, שהורה למנהלי המכון להוציא לאור עלון שיכיל בתוכו לקט נבחר של דברי תורה, הלכה וענייני חסידות על פרשת השבוע, שיהיו נוחים לקריאה והבנה של כלל הציבור התורני, מדי שבת.

כפי שמקובל בעלונים שונים, העלון מציג בתחילתו את זמני כניסת ויציאת השבת על פי שיטות שונות, ובערב שבת מברכים את זמן מולד הלבנה.

העלון מתקיים מתרומותיהם של אנשים המנדבים עבור הוצאתו לאור, לרגל שמחה משפחתית, או לעילוי נשמת יקיריהם, ושמותיהם מתפרסמים בעמוד האחרון של העלון תחת הכותרת "תודותינו וברכותינו נתונות לאלו שנדבו הוצאות הגיליון לזיכוי רבבות מאחינו בני ישראל".

העלון, שהוא לרוב בן ארבעה עמודים בגודל A4, מכיל מדורים קבועים וכאלו שמתחלפים מעת לעת.

== מדורים ==
להלן רשימת המדורים בעלון:
* לקח טוב – בעמוד הראשון מופיע במסגרת קטע מתוך אחד מספרי החסידות, תחת הכותרת "אותיות מחכימות" ומסביב לו, הרחבת הרעיון המופיע בספר, המדור נערך על ידי הרב משה מונד.
* פלאות עדותיך – בצד השמאלי של העמוד הראשון מופיע טור המלקט עניינים מחודשים ובלתי מפורסמים, על פרשת השבוע, המדור נערך על ידי הרב הירצקא גרינפעלד. מדור זה החליף מדור קודם שהופיע בשנותיו הראשונות של העלון שהביא חידושים מדברי הראשונים, ונקרא "תורתן של ראשונים". לפני מדור הראשונים היה מדור "מדרש חכמים" שליקט מדברי המדרשים על פרשת השבוע.
* אמרות טהורות – מספר דברי תורה על דרך החסידות על פרשת השבוע.
* אמירה נעימה – מספר דברי תורה על דרך הדרש על פרשת השבוע, מספרי חסידות ודרוש.
* יתרון דעת – מדור העוסק בעניינים שונים מתוך ההגות היהודית, ומביא סקירה תמציתית של ספרים תורניים המתייחסים לעניין המדובר בעריכתו של הרב אשר ישעי' נוסבוים.
* יומא דנשמתא – מדור המרחיב על דמותו של אחד מצדיקי הדורות, שיום היארצייט שלו חל במשך השבוע הקרוב, על ידי סיפורי צדיקים אודותיו, ודברי תורה בשמו, המדור נערך על ידי ישכר בעריש ווייס.
* עלי שיח – מדור קצר עם כמה פרפראות נאות על פרשת השבוע משולב עם סיפור קצר ומסר קליט.
* עלי הדף – מדור העוסק באחת מהסוגיות הנלמדות במסגרת הדף היומי, בצורת פלפול תורני. המדור נערך על ידי אהרן שטערנליכט.
* עלי אורח "אורחות חיים הלכה למעשה" – מדור בעריכת המו"ץ (מורה צדק) הרב שמאי קהת גרוס, ובו מקבץ הלכות הנוגעות למעשה בכל תחומי ההלכה והמנהג.
* עלי ספר – מדור קצר שבו מופיע תיאור קצר על ספרים חדשים שיצאו לאור, שנתקבלו במערכת העלון.
* עלי היגיון – מדור שמתפרסם אחת למספר שבועות, המכיל תגובות והוספות קוראים, על ענייני תורה והלכה שנתפרסמו בעלון.
* עלי מועד – מדור המופיע לפני מועדי ישראל ובו אמרות מתורת החסידות העוסקות במועד.

== קישורים חיצוניים ==
* עלוני "עלים לתרופה": [http://hebrewbooks.org/50330 תשס"ו], [http://hebrewbooks.org/50331 תשס"ז], [http://hebrewbooks.org/50332 תשס"ח], [http://hebrewbooks.org/50333 תשס"ט], [http://hebrewbooks.org/50334 תש"ע]. באתר HebrewBooks.

קטגוריה:חסידות בעלז
קטגוריה:עלוני שבת חסידיים
יוז XF-11

היוז XK-11 (באנגלית: Hughes XF-11) היה אב טיפוס של מטוס ריגול שתוכנן והוטס על ידי הווארד יוז עבור חילות האוויר של צבא ארצות הברית. כבר בטיסה הראשונה התרסק המטוס ויוז כמעט ונהרג והתוכנית לא הצליחה להתאושש מהכישלון.

==תכנון ופיתוח==
המטוס תוכנן כך שיעמוד בתנאים שבהם עמד הריפבליק XK-12 שנבנה על ידי ריפבליק אוויאיישן. הדרישות היו למטוס סיור וריגול מהיר ולטווח רחוק. המטוס אמור היה להיות גרסה משופרת של היוז D-2 שמעולם לא טס אך עיצובו הסופי דמה יותר ללוקהיד P-38 לייטנינג. המטוס היה תלת-גלגלי, דו-מנועים, דו-זנבי, חד-כנפי שנבנה כולו ממתכת.

למטוס היו שני מנועי פראט אנד ויטני R-4360 כוכביים בעלי 28 צילינדרים. על כל מנוע הורכבו שני זוגות פרופלורים שהסתובבו בכיוונים מנוגדים והיו בעלי יכולת פסיעה משתנה להגברת הביצועים.

צבא ארצות הברית הזמין 100 מטוסי XF-11 אך ביטל את ההזמנה עם תום מלחמת העולם השנייה והשאיר את יוז עם שני אבות טיפוס של המטוס.

==היסטוריה מבצעית==
הודעת חדשות על התרסקות המטוס
אב הטיפוס הראשון של המטוס, בעל מספר הזנב: 44-70155, שהוטס על ידי הווארד יוז, התרסק בעת טיסת הבכורה שלו ב-7 ביולי 1946. דליפת שמן גרמה לאיבוד שליטה על המנוע הימני וכתוצאה מכך המטוס החל לנטות חזק לימין. יוז החליט לבצע נחיתת אונס במגרש הגולף של הלוס אנג'לס קאנטרי קלאב אך המטוס איבד גובה מהר מהמתוכנן, קיפץ על גגותם של שלושה בתים והרס את הבית השלישי לחלוטין. כתוצאה מההתרסקות ומהאש שפרצה לאחריו יוז כמעט ונהרג. התרסקות ה-XF-11 מתועדת בסרט "הטייס" משנת 2004.

אב הטיפוס השני שנבנה צויד בפרופלורים קונבנציונליים והוטס ב-5 באפריל 1947 על ידי יוז לאחר שהחלים מפצעיו. בטיסה זו לא אירעו אירועים מייחודים ונמצא שהמטוס עומד בצורה טובה בטיסה במהירויות גבוהות. עם זאת, במהירויות נמוכות נחוו בעיות שליטה וחיל האוויר האמריקאי, בבוחנו את המטוס לעומת ה-XF-12 החליט לבחור בשני בגלל שהיה קל יותר וזול יותר לטיסה ובנייה.. בסופו של דבר שינה חיל האוויר גם את החלטו זו ובחר ב-RB-50 סופרפורטרס וב-RF-61C ריפורטר שהיו בעלי אותם יכולות וזולים הרבה יותר. עם הקמתו מחדש של חיל האוויר האמריקאי בספטמבר 1947 קיבל המטוס את הכינוי RF-11 והוא הועבר לבסיס חיל האוויר אגלין בדצמבר 1948 למטרות ניסוי.

==ראו גם==
*X-16
*לוקהיד SR-71
*לוקהיד U-2

==קישורים חיצוניים==

==הערות שוליים==

קטגוריה:מטוסי ריגול אמריקאיים
קטגוריה:יוז איירקראפט
אליעזר הורוביץ מטארניגראד

רבי אליעזר הלוי הורביץ (-תקס"ו) מטארניגראד היה מצדיקי תנועת החסידות בדור השלישי לחסידות. חיבר ספרי יסוד בחסידות.

==תולדותיו==
נולד לרבי יעקב הלוי איש הורוביץ, רבה של שינובה. היה צאצא בן אחרי בן לרבי יעקב אחי השל"ה (ולפי גרסה אחת לשל"ה בעצמו). מצעירותו נטה לחסידות והיה תלמידם של רבי אלימלך מליז'נסק ולאחר פטירתו של החוזה מלובלין והמגיד מקוז'ניץ. היה למדן גדול וזכה להערצת רבני הדור. היה גם דרשן גדול והשפיע רבות על בני קהילתו בטארניגראד.

דברי תורתו יצאו לאחר פטירתו בשני ספרים גדולים בחסידות: "נועם-מגדים וכבוד התורה" על התורה ופירוש לתהילים בשם "אמרות טהורות". ספרו נועם מגדים נחשב לספר יסוד בחסידות וחסידים רבים הוגים בו מדי שבת. יצא לאור בשנת תשע"ג במהדורה חדשה ומוערת על ידי "הוצאה לאור מיר", שלושה כרכים על התורה וכרך על תהילים.

ספריו זכו להסכמות גדולי הדור וביניהם: רבי יעקב אורנשטיין מלבוב, רבי אפרים זלמן מרגליות מברודי, המגיד מקוז'ניץ, החוזה מלובלין, הרב מאפטה, רבי אברהם חיים מזלוטשוב, האריה דבי עילאי ועוד. החוזה מלובלין כותב בהסכמתו שאינו נותן הסכמות אך על דעת רבי אליעזר לא גדר את עצמו מלתת (שלו ודאי ראוי להסכים כי אינו צריך להסכמתו). דברים דומים כתב גם הרב מאפטא בהסכמתו. רבי חיים אלעזר וקס שכיהן ברבנות טארנינגראד כותב על העיר:"...אשר בין עיירות גדולות תתחשב, ושם היו רבנים גאונים וגדולים מעולם, בעל תבנית אות יוסף, בעל נועם מגדים...", ובתשובה אחרת:"...וגם בעיר טארניגראד אשר שמה ישבו כיסאות למשפט הגדולים אשר בארץ המה כמו הגאון הצדיק בעל נועם מגדים...".

נפטר בקוז'ניץ בגיל יחסית צעיר בשנת תקס"ו (1806).

מצאצאיו, רבי יהודה לייביש גלט (בן הרב ישראל יוסף חתן רבי ישראל דרליך אב"ד טיטשין) שכיהן אחרי השואה בניו יורק כאדמו"ר מטיטשין.

==מדברי תורתו==
כשנשאל על איחור זמן תפילה אצל החסידים ענה בצחות: מה אעשה שאני הולך לישון מאוחר. כששאלוהו למה הולך לישון מאוחר ענה כשאני בא לישון אני מתחיל לחשוב על מעשי באותו יום ולפי מעשי הרעים אני חושב שלא אקום למחרת ולכן אני עושה תשובה כדי לזכות להפטר מהעולם מתוך תשובה ועד שאני מסיים כבר מאוחר בלילה.

==קישורים חיצוניים==
* [http://www.hebrewbooks.org/19758 נועם מגדים] באתר היברובוקס.
* [http://www.hebrewbooks.org/31368 אמרות טהורות] באתר היברובוקס.

==הערות שוליים==

קטגוריה:צדיקי החסידות
קטגוריה:רבנים גליציאנים
קטגוריה:מחברי ספרי חסידות
קן הנשרים (משחק וידאו)

קן הנשרים (באנגלית: Into the Eagle's Nest) הוא משחק וידאו שפותח על ידי חברת "Pandora Software" ושוחרר במקור בשנת 1986 עבור המערכת אפל II ובשנת 1987 יוצרה גרסה מקבילה שלו למערכות מחשב אחרות, בהם גרסאות למחשב האישי, לקומודור 64 ולספקטרום סינקלייר.

==עלילה==
עלילת המשחק מתרחשת במהלך תקופת מלחמת העולם השנייה. השחקן משחק בחייל קומנדו של בעלות הברית, אשר צריך לחדור למבצר הנאצי הסודי "קן הנשרים" (אשר מורכב מארבע טירות), להילחם בכמות גדולה של חיילי אויב, להציל שלושה מרגלים שבויים מטעם בעלות הברית המוחזקים שם, להציל את אוצרות האמנות שהנאצים גנבו במהלך המלחמה, ולאחר מכן להרוס את המבצר באמצעות חומרי נפץ.

== קישורים חיצוניים ==
* "[http://www.old-games.org/games/intonest קן הנשרים]" באתר מסע אל העבר
* [http://www.youtube.com/watch?v=wNLBcx1EZec וידאו מתוך המשחק] - באתר יוטיוב

קטגוריה:משחקי וידאו משנת 1986
קטגוריה:משחקי מחשב
קטגוריה:משחקי קומודור 64
קטגוריה:משחקי DOS
קטגוריה:משחקי התגנבות ממוחשבים
קטגוריה:משחקי וידאו שפותחו בממלכה המאוחדת
Aces High (שיר)

Aces High הוא שיר של להקת ההבי מטאל הבריטית איירון מיידן, אשר נכתב על ידי סטיב האריס בסיסט הלהקה. השיר יצא לאור כסינגל ב-22 באוקטובר 1984 והיה לסינגל השני מתוך אלבום האולפן Powerslave. השיר מספר על טייס קרב של חיל האוויר המלכותי שנלחם כנגד הלופטוואפה, חיל האוויר הגרמני, במהלך הקרב על בריטניה.

השיר נחשב לאחד השירים הפופולריים של איירון מיידן, ובוצעו לו גרסאות כיסוי רבות, ביניהן של להקת Arch Enemy וצ'ילדרן אוף בודום. השיר היה חלק מהפסקול של משחק המחשב Madden NFL 10, והיה גם חלק ממופע ה-Nitro Circus של MTV.

בהופעות חיות, כפי שניתן להבחין באלבומים Live After Death ו-Flight 666 – The Original Soundtrack, נשמע נאומו של וינסטון צ'רצ'יל "אנו נילחם על החופים" על רקע קולות מטוסים כפתיח לשיר ולמופע (שיר זה הוא לרוב השיר הראשון במופע).

השיר הגיע למקום ה-20 במצעד הסינגלים הבריטי, ולמקום ה-29 במצעד האירי.

בשנת 2016 להקת Steve n seagulls הוציאה גרסת כיסוי של השיר בסגנון בלוגרס.
==קישורים חיצוניים==

קטגוריה:איירון מיידן
קטגוריה:שירי 1984
קטגוריה:שירים על הצבא
קטגוריה:שירים על תעופה
קטגוריה:שירי מטאל
קטגוריה:סינגלים בהוצאת EMI רקורדס
Syndicate

הסינדיקט (באנגלית: Syndicate) הוא משחק טקטיקה בזמן אמת שפותח על ידי חברת "Bullfrog Productions" ויצא לשווקים בשנת 1993.

== תיאור המשחק ==
המשחק מתבסס על גרפיקה איזומטרית המזכירה את זו של משחקים דוגמת Simcity ו-וורקאפט.

השחקן מגלם ארגון פשע הפועל בעולם עתידני אפל בסגנון הסייברפאנק ועליו להוביל את הארגון לצבירת כסף וכוח רב במטרה להשתלט על העולם. השחקן מפעיל חוליית סוכני סייבורג בתוך ערים עתידניות ברחבי העולם, בהם הסוכנים מבצעים משימות שונות כגון התנקשויות במנהלים של ארגוני הפשע היריבים ובסוכני האויב, הצלת שבויים ו"שכנוע" אזרחים ומדענים להצטרף לעבור לצד של ארגון הפשע באמצעות מכשיר מיוחד בשם "Persuadertron" אשר מסוגל לשטוף את מוחם של אנשים על מנת שיצייתו לפקודות השחקן באופן עיוור. המטרה האולטימטיבית של המשחק היא להפוך לארגון הפשע השולט בעולם, תוך כדי חיסול ארגוני הפשע היריבים.

ככל שהשחקן מתקדם במשחק, הוא חייב לנהל במקביל גם את המחקר והפיתוח של כלי נשק חדשים ושדרוגים ביוניים לצוות הסוכנים. לשחקן יש מקורות מימון מוגבלים - מצב המחייב מיסוי של תושבי הטריטוריות שנכבשו תוך הקפדה שהם לא ימוסו במידה כה רבה שתוביל למרד. בתחילת המשחק הסוכנים מצוידים באקדחים פשוטים בלבד, ובהמשך מצטיידים בכלי נשק מתקדמים והרסניים בהרבה, בהם רובי עוזי, להביורים, רובי צלפים, פצצות, רובי לייזר, ורובה סלילי.

== קישורים חיצוניים ==
* "[http://www.old-games.org/games/syndct Syndicate]" באתר מסע אל העבר
* [http://www.youtube.com/watch?v=k9wpexMFCRQ סקירת וידאו של המשחק] - באתר יוטיוב
* [http://www.youtube.com/watch?v=GdJxuzWasbs וידאו מתוך המשחק] - באתר יוטיוב
* 

קטגוריה:משחקי מחשב
קטגוריה:משחקי וידאו משנת 1993
קטגוריה:משחקי DOS
קטגוריה:משחקי סופר נינטנדו
קטגוריה:משחקי אסטרטגיה ממוחשבים (זמן אמת)
קטגוריה:משחקי טקטיקה בזמן אמת
קטגוריה:משחקי וידאו שפותחו בממלכה המאוחדת
JQuery

jQuery היא ספריית JavaScript הנתמכת על ידי דפדפנים שונים (cross-browser), שמטרתה להקל על כתיבת סקריפטים לצד הלקוח. jQuery הופצה לראשונה בשנת 2006, וכיום משמשת בלמעלה מ-50% מתוך 10,000 האתרים הנצפים ביותר.

jQuery היא תוכנה חופשית בקוד פתוח תחת רישיונות GNU GPL ו־MIT. התחביר של jQuery תוכנן במטרה לפשט את האפשרויות לניווט בתוך מסמך, בחירת אלמנטים של DOM באופן יעיל במיוחד, יצירת אנימציות, טיפול באירועים, ויצירת אפליקציות מבוססות AJAX. בנוסף לכך, jQuery מאפשרת גם יצירת תוספים (plug-ins) מעל לספריית ה-JavaScript. דבר זה מאפשר למפתחים ליצור אבסטרקציות עבור אינטראקציות ואנימציות ברמה הנמוכה (low-level), ויצירה של אפקטים ויישומונים (widgets) מתקדמים. הגישה המודולארית של jQuery מאפשרת יצירה של דפי אינטרנט דינאמיים ויישומי רשת רבי עוצמה בקלות. 

מיקרוסופט ונוקיה הודיעו על כוונותיהן להטמיע את jQuery בפלטפורמות שלהן. מיקרוסופט אימצה את jQuery לשימוש בפלטפורמות ASP.NET AJAX ו-ASP.NET MVC שלה. כמו כן, jQuery נמצאת בשימוש במדיה-ויקי מאז גרסה 1.6.

== רעיון הספרייה ==
העבודה עם jQuery, נעשית באמצעות אובייקט מוגדר מראש הקרוי 'jQuery', כאשר לצורך נוחות, ניתן לסמן אותו באמצעות תו הדולר ($).
לדוגמה, למחיקת כל הקישורים מדף מסוים, על ידי הסרת כל המופעים של האלמנט <a> מה־HTML.
<syntaxhighlight lang="javascript">
$('a').remove();
</syntaxhighlight>
באמצעות שימוש בפונקציה noConflict, ניתן להחליף את סימן ה-$ בסימנים אחרים למניעת התנגשות במשתנים אחרים.
jQuery תומך בהפעלה של פונקציות על אובייקטים בדף HTML, או הפעלת פונקציות ישירות שאינן קשורות לאלמנטים.
לדוגמה, הפונקציה הבאה מציגה על המסך קטע קוד שנטען ב־AJAX מדף מסוים:
<syntaxhighlight lang="javascript">
$.get('/',function (response) {
 alert(response);
});
</syntaxhighlight>

==ראו גם==

* HTML

* JavaScript

* AJAX (תכנות)

== קישורים חיצוניים ==

* 

* [http://jquery.com/ האתר הרשמי של jQuery]
* [http://oscarotero.com/jquery/ Quick API Reference]
* [http://jqueryui.com/ jQuery UI]
* [http://www.youtube.com/watch?v=8mwKq7_JlS8 הרצאה על jQuery] - וידאו מתוך האתר YouTube

== הערות שוליים ==

קטגוריה:עיצוב אתרי אינטרנט
קטגוריה:פיתוח יישומי ווב
קטגוריה:JavaScript
קטגוריה:ספריות תוכנה
צ'זנה

צֶ'זֶנָה (באיטלקית: Cesena) היא עיר וקומונה (מועצה מקומית) במחוז אמיליה-רומאניה בצפון איטליה, מדרום לרוונה וממערב לרימיני, על נהר סאביו. זו אחת משתי הערים בראשיות בנפת פורלי-צ'זנה. היא שוכנת לרגלי האפנינים, כ-15 קילומטרים מן הים האדריאטי.

==היסטוריה==
צ'זנה הייתה בראשיתה עיר אומברית או אטרוסקית, ונקראה קַייסֶנָה (Caesena). אחרי תקופה קצרה תחת שלטון גאלי, היא נכבשה בידי הרומאים במאה השלישית לפני הספירה. היא שימשה כמושבו של חיל מצב רומי בגלל מיקומה האסטרטגי, ונחרבה בקרבות בין גאיוס מריוס ללוקיוס קורנליוס סולה. פליניוס הזקן מזכיר את היינות המקומיים כטובים ביותר.

צ'זנה הייתה על הגבול בין אקסארכיית רוונה ובין הלומברדים. היא ניתנה על ידי כובשיה הפרנקים במתנה למדינת האפיפיור בשנת 754, ועברה פעם אחר פעם מרשותם של האפיפיורים לרשות בישופות רוונה. לתקופה קצרה (1183–1198) הייתה צ'זנה עיר מדינה עצמאית. לאחר מכן הייתה במשך תקופה ארוכה מושא לסכסוך בין האפיפיורים לבין קיסרי האימפריה הרומית הקדושה. אחרי תקופה קצרה שבה נשלטה על ידי בית אוֹרְדֶלָאפִי מפורלי, נכבשה שנית באכזריות על ידי חילות האפיפיור, לאחר מצור ארוך. ב-1377 התקוממה העיר שנית במסגרת מלחמת שמונת הקדושים. הפעם נכבשה העיר על ידי כוחותיו של רובר, קרדינל ז'נבה (מאוחר יותר האנטי-אפיפיור קלמנס השביעי), שפעל עדיין כשליחו של האפיפיור גרגוריוס האחד עשר. רובר היה אחראי לרציחתם של בין 2500 ל-5000 אזרחים, מעשה שקיבל את השם "מרחץ-הדמים של צ'זנה". כעבור שנה ניתנה העיר לגאלֵאוֹטוֹ הראשון מאלאטסטה.

בין השנים 1379 ל-1465 התאוששה העיר ושגשגה בשלטון בית מאלאטסטה, שבנו מחדש את המבצר (Rocca Malatestiana) המשקיף על העיר. ספריית מלאטסטיאנה, שנבנתה ליד המבצר על ידי מלאטסטה נובלו (1429), נחשבת לדוגמה משובחת של ספרייה רנסאנסית, ויש בה כתבי-יד יקרי ערך.
אחרי מותו של נובלו (1465) חזרה צ'זנה לשלטון מדינת האפיפיור, אבל נכבשה שנית על ידי שליט מקומי, צ'זרה בורג'ה, בשנת 1500, ונעשתה לבירת הדוכסות שלו, שהייתה חזקה מאוד אך לא החזיקה מעמד זמן רב. בשנת 1535 יצא ממנה דוד די רוסי, סוחר וחבר הקהילה היהודית, אל ארץ ישראל.

לאחר מכן הפכה צ'זנה לעיר משנית בחשיבותה במדינת האפיפיור. האפיפיורים פיוס השישי ופיוס השביעי נולדו בעיר, וכמו כן שימש פיוס השמיני כבישוף העיר, מה שהעניק לה את הכינוי "עיר שלושת האפיפיורים". במהלך מלחמות נפוליאון איבדה העיר רבים ממנזריה וכנסיותיה. כמה מאזרחיה מילאו תפקידים חשובים בעת איחוד איטליה במחצית השנייה של המאה התשע-עשרה.

במלחמת העולם השנייה הייתה צ'זנה ליד הקו הגותי (חזית קרבות מרכזית באיטליה) וספגה הפצצות רבות.

ב-1992 הפכה העיר לבירה-במשותף של הנפה, נוסף לעיר פורלי. כיום, עיקר פרנסתה של העיר על התיירות.

במהלך 2015 עלתה העיר למודעות בינלאומית בזכות וידאוקליפ שצולם בפאתי העיר, ובו השתתפו 1000 איש (כנגנים וזמרים) בביצוע משותף של השיר Learn to fly של להקת ה-Foo fighters, בניסיון לשכנע את חברי הלהקה לבוא ולהופיע בצ'זנה. הווידאו צבר עשרות מיליוני צפיות באתר YouTube, ובעקבותיו הלהקה אכן הגיעה והופיעה בצ'זנה בסיום סיבוב ההופעות שבא לאחר מכן.

== קישורים חיצוניים ==

* 
* 
* 

קטגוריה:אמיליה-רומאניה: ערים
Pan European Game Information

Pan European Game Information (ידוע גם כ-PEGI) היא מערכת לדירוג משחקי מחשב ובמשחקי וידאו באירופה ובישראל שנוסדה באפריל 2003 על ידי האיגוד האירופי לתוכנה אינטראקטיבית (Interactive Software Federation of Europe; ISFE). דירוג PEGI קובע את קבוצות הגילאים שמשחק מסוים מתאים עבורן, לרבות קביעת גיל מינימלי למשחק כלשהו. כך למשל, לא יכול אדם מתחת לגיל 18 לרכוש משחק המדורג כ-18 (כאמור, מיועד לאנשים בגילאי 18 ומעלה) כחוק.

מערכת PEGI אומצה ביותר מ-40 מדינות, ביניהן ישראל, ומדרגת נכון לאוגוסט 2010 למעלה מ-15,000 משחקים.

בניגוד לדירוג ה-ESRB בארצות הברית, אין אכיפה רשמית של הדירוג בישראל והוא מוגדר כהמלצה בלבד.

{| class="wikitable"
|+ דירוגים
! גיל מינימלי
| גילאי 3
| גילאי 7
| גילאי 12
| גילאי 16
| גילאי 18
|-
! לפני 2009
 65px
 65px
- style="text-align:center;"
!אחרי 2009 ואילך
<br />65px
<br />65px
<br />65px
<br />65px
<br />65px
|}

== קישורים חיצוניים ==

* 

== הערות שוליים ==

קטגוריה:משחקי וידאו
קטגוריה:סימון מוצרים
דייוויד קופיי

דייוויד מרקט קופיי (באנגלית: David Marquette Kopay; נולד ב-28 ביוני 1942) הוא שחקן פוטבול אמריקני בעבר.

בשנת 1975 היה קופיי לספורטאי המקצועני הראשון בעולם שיצא מהארון.

== ביוגרפיה ==
קופיי נולד בשיקגו, אילינוי וגדל למשפחה קתולית אדוקה. בילדותו היה בנער מזבח. הוא למד בתיכון נוטר דם בשרמן אוקס, בלוס אנג'לס, קליפורניה. בשנת 1961 הוא למד באוניברסיטת וושינגטון. בשנתו האחרונה זכה בתואר אול אמריקן בתפקיד ראנינג בק (רץ אחורי).
 
בשנת 1964 החל קופיי לשחק בסן פרנסיסקו 49'. הוא שיחק ב-NFL (ליגת הפוטבול הלאומית והמקצוענית של ארצות הברית) עד לשנת 1972. לאחר שפרש הוא נחשב כמועמד מוביל לעסוק באימון פוטבול, אך לדעתו הוא נידחה בגלל זהותו המינית ולכן עבד אצל דודו במכירות בהוליווד.

הוא חבר במועצת המנהלים של הקרן למען אתלטים הומואים ולסביות.

בשנת 1977 יצא לאור ספר אודותיו בשם "הסיפור של דייוויד קופיי" שנכתב על ידי פרי דין יאנג. 

בשנת 1986 חשף קופיי את הרומן הקצר שהיה לו עם שחקן הפוטבול המקצועני ג'רי סמית' (1986-1943) ששיחק אף הוא בוושינגטון רדסקינס בשנים 1977-1965 ונפטר מאיידס. סמית' מעולם לא יצא מהארון בפומבי.

בשנת 2006 שימש קופיי בתור הקריין בטקס הפתיחה של הגיי גיימס שנערכו בשיקגו.

בשנת 2007 הודיע קופיי שהוא תורם מיליון דולר לקיו סנטר שבאוניברסיטת וושינגטון, מרכז מידע ותמיכה עבור תלמידים הומואים, לסביות, ביסקסואלים וטרנסג'נדרים ואנשי סגל.

בשנת 2008 שיחק קופיי את עצמו בסרט "Tru Loved".

== קישורים חיצוניים ==

* [http://www.washington.edu/alumni/columns/dec08/kopay.html David Kopay's Homecoming] 
* ג'ים בוזינסקי, [https://web.archive.org/web/20100305155418/http://www.outsports.com/nfl/2002/kopay0902.htm Dave Kopay: Still Going Strong], outsprts.com, 1.9.2002 

קטגוריה:ערכים שבהם תבנית בריטניקה אינה מתאימה
קטגוריה:שחקני פוטבול אמריקאים
קטגוריה:שחקני וושינגטון קומנדרס
קטגוריה:ספורטאים להט"בים אמריקאים
קטגוריה:שחקני פוטבול: רצים אחוריים
קטגוריה:חברי היכל התהילה הלאומי לספורט גאה
קטגוריה:שחקני סן פרנסיסקו 49'
קטגוריה:שחקני גרין ביי פאקרס
קטגוריה:שחקני דטרויט ליונס
קטגוריה:שחקני ניו אורלינס סיינטס
קטגוריה:בוגרי אוניברסיטת וושינגטון
קטגוריה:אמריקאים שנולדו ב-1942
קרב קנטון (1857)

קרב קנטון (בסינית: 廣州城戰役) התחולל במהלך מלחמת האופיום השנייה בין כוחות בריטים וצרפתים לבין מגנים סינים בין ה-28 ל-31 בדצמבר 1857 והסתיים בניצחון האירופאים.

על אף שהצי המלכותי הבריטי השמיד את ספינות הג'ונקה הסיניות במהלך הקיץ, התמהמהו הבריטים והצרפתים מלתקוף את קנטון (השם בו כינו האירופאים את העיר הסינית הנקראת כיום גואנגג'ואו) בשל המרד ההודי הגדול. כוחות אירופאים סיירו את העיר ב-22 בדצמבר וכשבוע לאחר מכן, ב-28 בדצמבר, החל הקרב בהפגזה ימית ובתפיסת הכוחות האירופאים את מבצר לין (Lin's Fort) כקילומטר ומחוצה מהחוף. למחרת היום נחתו הכוחות התוקפים בדרום-מזרח העיר, בסמוך לנקיק קופאר (Kupar Creek). הסינים חשבו כי האירופאים יפנו לכבוש גבעה סמוכה (Magazine Hill) לפני שיתקפו את חומות העיר, אולם בבוקר יום המחר, ה-29 בדצמבר, פתחו האירופאים בהפגזה ימית נוספת ובשעה 9 בבוקר נתקלו כוחות צרפתים שטיפסו על חומות העיר בהתנגדות מועטה, אולם בשל הגעתם המוקדמת הם לחמו תחת אש תותחיהם שלהם. כ-4,700 בריטים, שכללו יחידות הודיות, ו-950 צרפתים השתלטו על חומות העיר במחיר של 13 בריטים ו-2 צרפתים הרוגים. לאחר כשבוע בו החזיקו האירופאים בחומות העיר, החלו הכובשים להתקדם ברחובות העיר בבוקר ה-5 בינואר. לפי דיווחים אחדים שרפו האירופאים כ-30,000 בתים וגבו את חייהם של עשרות אלפי סינים. מקורות אחרים מונים 450 נופלים מבין הכוחות הסינים ו-200 אזרחים סינים נוספים.

מפקד הכוחות הסינים, הממונה על המחוז יה מינגשן (Ye Mingchen), נתפס והובל לכלכותה בה מת כשנה מאוחר יותר. הבריטים והצרפתים ביססו משטר משותף בעיר. תוצאות הקרב והכיבוש תרמו לרצון הסינים להימנע ממערכה דומה בבייג'ינג, וב-26 ביוני 1858 חתמו על חוזה טיינג'ין שסיים את מלחמת האופיום השנייה.

==קישורים חיצוניים==

קטגוריה:מלחמת האופיום השנייה
דלתה (קולומביה הבריטית)

דלתה (באנגלית: Delta) היא עיר בקולומביה הבריטית שבקנדה.

דלתה היא חלק מאזור ונקובר רבתי, בדרום מערב קולומביה הבריטית, והיא קהילייה המורכבת משלושה אזורים: צפון דלתה, לנדר וטסאוואסן. 

נכון לשנת 2021, בדלתה מתגוררים 108,455 תושבים והיא העיר ה-52 בגודלה בקנדה. שטחה 279.3 קמ"ר.

בדרום מערב גובלת דלתה בחצי האי פוינט רוברטס שבמדינת וושינגטון ובמזרח היא גובלת בעיר סורי.

==ערים תאומות==
* 

== קישורים חיצוניים ==

* 
* 

קטגוריה:קולומביה הבריטית: ערים
קטגוריה:יישובים שהוקמו ב-1879
ג'יי סי אר ליקלידר

ג'וסף קארל רובנט ליקלידר (באנגלית: Joseph Carl Robnett Licklider, 11 במרץ 1915 - 26 ביוני 1990), שנודע בשם "גיי סי אר" או "ליק", היה מדען מחשב אמריקאי הנחשב לאחת הדמויות החשובות ביותר במדעי המחשב בפרט ובהיסטוריה של המחשוב בכלל.

ידוע בעיקר בכך שהיה בין הראשונים שחזה ופיתח את המחשוב האינטראקטיבי והיה הראשון שהגה את הרעיון של קישור בין מחשבים שונים. הוא הקים ועמד בראש המשרד לטכניקות עיבוד נתונים (IPTO) של DARPA, ודרכו הקים קהילת חוקרים והזרים תקציבים למחקר שהוביל לפיתוח ממשק המשתמש הגרפי ו-ARPANET, רשת מיתוג המנות הראשונה, ממנה התפתחה רשת האינטרנט.

==ביוגרפיה==
ליקליידר נולד ב-11 במרץ 1915 בסנט לואיס, מיזורי שבארצות הברית. הוא היה הילד היחיד של ג'וזף פארון ליקליידר, כומר בפטיסטי, ומרגרט רובנט ליקליידר. הוא הראה כישרון מוקדם בהנדסה כאשר בנה דגמי מטוסים. הוא המשיך עם התחביב שלו של שיפוץ מכוניות במשך כל חייו.

ליקליידר למד באוניברסיטת וושינגטון בסנט לואיס, שם קיבל תואר ראשון בשנת 1937, מתמחה בפיזיקה, מתמטיקה ופסיכולוגיה, ותואר שני בפסיכולוגיה ב-1938. קיבל תואר דוקטור בפסיכואקוסטיקה מאוניברסיטת רוצ'סטר ב-1942, ועבד במעבדה לפסיכולוגיה של המוזיקה באוניברסיטת הרווארד מ-1943 עד 1950.

התחיל להתעניין בטכנולוגית מידע, ועבר להמכון הטכנולוגי של מסצ'וסטס (MIT) ב-1950 בתור פרופסור עמית, שם שירת בוועדה שהקימה את מעבדת לינקולן (מעבדת לינקולן של MIT) והקימה תוכנית פסיכולוגיה לתלמידי הנדסה.

ב-1957 קיבל את פרס פרנקלין וי. טיילור מהחברה של מהנדסים פסיכולוגים. ב-1958 נבחר לנשיא ההתאחדות האקוסטית של אמריקה, וב-1960 קיבל את פרס חבר העמים לשירות מכובד.

ב-1957 מונה לסגן נשיא בבולט ברבנק וניומן, בע"מ, שם קנה את המחשב המיוצר הראשון PDP-1 וערך את ההדגמה הפומבית הראשונה של ריבוי משימות.

באוקטובר 1962, ליקליידר מונה לראש המשרד לטכניקות של עיבוד מידע (IPTO) בARPA, הסוכנות למחקר מתקדם של משרד ההגנה האמריקאי. באפריל 1963 שלח תזכיר לעמיתיו שבו הוא ציין את האתגרים הראשוניים שהתגלו בניסיון להקים רשת מחשבים בעלי ריבוי משימות בעידן התוכנה הקיים. לבסוף, היה זה חזונו שהוביל ל-ARPANET, ממנה התפתח האינטרנט של ימינו.

ב-1968 ליקליידר מונה למנהל של פרויקט מאק ב-MIT ופרופסור במחלקה להנדסת אלקטרוניקה. פרויקט מאק (Multi Access Computer ) הפיק את המחשב הראשון בעל מערכת ריבוי משימות CTTS, ואחד מהראשונים בעל התקנה און ליין עם הפיתוח של מערכת Multics, עבודה שהתחילה כבר ב-1964. מולטיקס סיפקה את ההשראה לכמה אלמנטים ממערכת ההפעלה Unix שפותחה במעבדות בל על ידי קן תומפסון ודניס ריצ'י ב-1970.

ליקליידר פרש וקיבל פרופסור אמריטוס ב-1985. נפטר ב-1990 בארלינגטון שבמסצ'וסטס.

==קישורים חיצוניים==

* [http://www.livinginternet.com/i/ii_licklider.htm ג'יי סי אר ליקלידר והרשת האוניברסלית] , באתר ליבינג אינטרנט
* [http://www.ibiblio.org/pioneers/licklider.html ג'יי סי אר ליקלידר], באתר Ibiblio
* 
* 
* 

קטגוריה:מדעני מחשב אמריקאים
קטגוריה:בוגרי אוניברסיטת וושינגטון בסנט לואיס
קטגוריה:בעלי תואר דוקטור מאוניברסיטת רוצ'סטר
קטגוריה:סגל המכון הטכנולוגי של מסצ'וסטס
קטגוריה:חלוצי האינטרנט
קטגוריה:חלוצי המחשוב
קטגוריה:אמריקאים שנולדו ב-1915
קטגוריה:אמריקאים שנפטרו ב-1990
פליקס מגאת

פליקס מגאת (בגרמנית: Felix Magath; נולד ב-26 ביולי 1953) הוא מאמן כדורגל ושחקן עבר גרמני ומאמן. במהלך הקריירה הענפה שלו בענף הכדורגל (נמשכת כבר כ-40 שנה), מגאת זכה, כשחקן וכמאמן, בתארים רבים ברמה הלאומית והבינלאומית. ביניהם 6 אליפויות בונדסליגה, שני דאבלים, אליפות אירופה בכדורגל וגביע אירופה לאלופות.

==קריירת משחק==
מגאת החל את קריירת המשחק שלו בקבוצה המקומית ויקטוריה אשאפנבורג. מועדון הבוגרים הראשון שלו היה קבוצה מזארבריקן ששיחקה בבונדסליגה השנייה. בשנת 1976 עבר למועדון המבורג מליגה העליונה-הבונדסליגה. מגאת בילה עשור שלם במועדון, במהלכו השלים 306 משחקי בונדסליגה בהם כבש 46 שערים בסך הכל, כאשר מספר הכיבושים הרב ביותר בעונה אחת היה 10, ב-1981.

שיאו כשחקן הגיע בגמר גביע אירופה לאלופות 1983, בו הבקיע את שער הניצחון לזכות קבוצתו מול יובנטוס. מגאת שיחק עבור נבחרת גרמניה בשני גמרים של טורניר מונדיאל-ב-1982, בו הפסידה הנבחרת לאיטליה, וב-1986 בו הפסידה הנבחרת לארגנטינה. אולם, גם במישור הבינלאומי טעם טעמה של הצלחה, עת זכתה גרמניה ביורו 1980.

==קריירת אימון==
המועדון הראשון אותו מגאת אימן היה המבורג, בשנת 1995. תוארו הראשון בתור מאמן קבוצה הגיע עם שטוטגרט בשנת 2002, עת זכתה הקבוצה בגביע האינטרטוטו. בשנת 2004, מונה מגאת למאמן באיירן מינכן. מגאת הצליח להשלים שתי זכיות רצופות בדאבל (שנים 2005 ו-2006), בפעם הראשונה בהיסטוריה של הבונדסליגה. אולם, הצלחתו בבאיירן הגיע לקיצה בעונה הבאה, בה הקבוצה סיימה במקום ה-4 בלבד ואיבדה את מקומה בליגת האלופות.

מגאת פוטר מבאיירן מינכן ועבר לאמן את וולפסבורג ביוני 2007. בשנת 2009, הצליח מגאת להוביל את המועדון מעיר לאליפות הראשונה בתולדותיה. ביולי 2009 עזב מגאת את וולפסבורג וחתם בשאלקה 04. מגאת אמנם הצליח באופן פושר בבונדסליגה, אך הוביל את הקבוצה הגרמנית לחצי גמר ליגת האלופות, לאחר ניצחון ברבע הגמר על אלופת אירופה היוצאת אינטר מילאנו. במרץ 2011 מגאת פוטר משאלקה וחזר לאמן את וולפסבורג, אותה הוביל לאליפות בשנת 2009. באוקטובר 2012, לאחר פתיחת עונה חלשה, פוטר מהקבוצה. בפברואר 2014 מונה למאמנה של פולהאם מהפרמייר ליג, בסיום העונה ירד עם הקבוצה ליגה, בספטמבר 2014 פוטר מתפקידו לאחר שבעה משחקי ליגה ללא ניצחון מתחילת העונה. ביוני 2016 מונה למאמנה של שנדונג לוננג הסינית.

בחודש מרץ 2022 מונה לאמן את קבוצת הכדורגל הרטה ברלין אותה עזב בסיום העונה.

==תארים==
===בתור שחקן===
*המבורג (כדורגל)
**בונדסליגה (3): 1978–79, 1981–82, 1982–83
**גביע אירופה לאלופות (1):1982–83
**גביע אירופה למחזיקות גביע (1): 1976–77
*נבחרת גרמניה
**אליפות אירופה בכדורגל (1): 1980

===בתור מאמן===
*שטוטגרט
**גביע האינטרטוטו (1): 2002
*באיירן מינכן
**בונדסליגה (2): 2004–05, 2005–06
**הגביע הגרמני (2) :2004–05, 2005–06
**דאבל (2): 2004–05, 2005–06
**גביע הליגה הגרמני (1): 2004
*וולפסבורג
**בונדסליגה (1): 2008–09

==קישורים חיצוניים==

== הערות שוליים ==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני פ.צ. זארבריקן
קטגוריה:כדורגלני המבורג
קטגוריה:מאמני כדורגל גרמנים
קטגוריה:מאמני שטוטגרט
קטגוריה:מאמני ורדר ברמן
קטגוריה:מאמני איינטרכט פרנקפורט
קטגוריה:מאמני באיירן מינכן
קטגוריה:מאמני פולהאם
קטגוריה:מאמני שאלקה 04
קטגוריה:מאמני וולפסבורג
קטגוריה:מאמני נירנברג
קטגוריה:מאמני המבורג
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1982
קטגוריה:כדורגלני מונדיאל 1986
קטגוריה:כדורגלני יורו 1980
קטגוריה:מאמני הרטה ברלין
קטגוריה:גרמנים שנולדו ב-1953
אדווין מונטגיו

אדווין מונטגיו (באנגלית: Edwin Samuel Montagu; 6 בפברואר 1879 – 15 בנובמבר 1924) היה מדינאי בריטי ליברלי יהודי, חבר המועצה המלכותית. תפקידו הבולט ביותר בממשל הבריטי היה מזכיר המדינה להודו.

==משפחתו והשכלתו==
מונטגיו היה בנו השני, והשישי בסדר ילדיו, של הברון סמואל מונטגיו, מאשתו אלן, בתו של לואיס כהן, ואחיה של ליליאן הלן מונטגיו. הוא התחנך בבית הספר הפרטי קליפטון קולג' בבריסטול, בבית הספר של העיר לונדון (City of London School), בקולג' האוניברסיטאי של לונדון, ובטריניטי קולג' באוניברסיטת קיימברידג'. בעת היותו תלמיד בקיימברידג' התמנה לנשיא הראשון של המועדון הליברלי של אוניברסיטת קיימברידג', ושימש בתפקיד בשנים 1902–1903. כן כיהן כנשיא מועדון הדיונים "איחוד קיימברידג'" (Cambridge Union Society). בעת לימודיו ערך את כתב העת גרנטה יחד עם אוליבר לוקר-למפסון.

בשנת 1915 נישא מונטגיו לוונישיה סטנלי, בת אצולה ואשת חברה בריטית. היא התגיירה לרגל נישואיהם. לזוג נולדה בת יחידה, ג'ודית'.

==דרכו כמדינאי==
בשנת 1906 נבחר מונטגיו כחבר הפרלמנט של בריטניה מטעם מחוז הבחירה צ'סטרטון , תפקיד בו שימש עד לשנת 1918, ומאותה שנה ועד לשנת 1922 שימש כנציג מחוז הבחירה קיימברידג'שייר. בין השנים 1910 ועד 1914 הוא שירת כתת-מזכיר המדינה להודו. בשנים 1914–1916 ו-1915–1916 כיהן כמזכיר כלכלי למשרד האוצר וכחבר ממשלת בריטניה בתפקיד הצ'נסלור של דוכסות לנקסטר, בהתאמה. בשנת 1915 הושבע כחבר במועצה המלכותית. בשנת 1916 הוא קודם לתפקיד שר התחמושת (Minister of Munitions), תפקיד שנוצר בעת מלחמת העולם הראשונה. עם הקמת ממשלת דייוויד לויד ג'ורג' הוא נותר מחוץ לממשלה, אולם בשנת 1917 הוא מונה למזכיר המדינה להודו, תפקיד בו החזיק עד התפטרותו בחודש מרץ 1922. בתפקידו כמזכיר המדינה להודו היה אחראי לרפורמות שלטוניות במדינה שהגבירו את יחידות השלטון העצמאי ההודי ונודעו בשם רפורמות מונטגיו–צ'למספורד. רפורמות אלו הובילו לחקיקת חוק ממשלת הודו, 1919, אשר חייב את ממשלת בריטניה למתן מעמד של דומיניון להודו.

מונטגיו עמד בראש משלחת הודו לוועידת השלום בפריז בשנת 1919, שם התנגד לתוכניות לחלוקת טורקיה (כולל שלטון יווני בחבל סמירנה והוצאת הסולטאן מקונסטנטינופול).

==יחסו לציונות==
מונטגיו היה היהודי השני ששימש שר בממשלת בריטניה. אולם הוא התנגד באופן נחרץ לציונות, אותה כינה "זן מדיני מזיק", והתנגד להצהרת בלפור משנת 1917, אשר לדעתו הייתה מסמך אנטישמי ואשר את תנאיה הצליח לשנות. במזכר שחיבר לממשלת בריטניה הוא תיאר את השקפתו על הציונות כך: בן דודו, הרברט סמואל, התנגד לדעותיו של מונטגיו והתמנה לנציב העליון הראשון בזמן המנדט הבריטי על ארץ ישראל.

==לקריאה נוספת==
* [http://mida.org.il/2017/11/16/אדווין-מונטגיו-השר-היהודי-שכמעט-הביס-א/ אדווין מונטגיו: השר היהודי שכמעט הביס את הציונות]

==קישורים חיצוניים==

*
* [https://merkazruach.nli.org.il/makor/hkhvggym-vhdvgym החוגגים והדואגים], נאמן למקור, הספרייה הלאומית
* 
* 
* 
* 

==הערות שוליים==

קטגוריה:חברי המועצה המלכותית
קטגוריה:יהודים חברי הפרלמנט של הממלכה המאוחדת
קטגוריה:פוליטיקאים יהודים בריטים
קטגוריה:פוליטיקאים בריטים במלחמת העולם הראשונה
קטגוריה:משפחות סמואל-מונטגיו
קטגוריה:צ'נסלורים של דוכסות לנקסטר
קטגוריה:חברי הפרלמנט של הממלכה המאוחדת (1906–1910)
קטגוריה:חברי הפרלמנט של הממלכה המאוחדת (1910)
קטגוריה:חברי הפרלמנט של הממלכה המאוחדת (1910–1918)
קטגוריה:חברי הפרלמנט של הממלכה המאוחדת (1918–1922)
קטגוריה:מזכירי המדינה לענייני הודו
קטגוריה:אנטי-ציונים יהודים
קטגוריה:בריטים שנולדו ב-1879
קטגוריה:בריטים שנפטרו ב-1924
ג'רלד בלפור

ג'רלד ויליאם בלפור, הרוזן השני מבלפור (באנגלית: Gerald William Balfour, 2nd Earl of Balfour; 9 באפריל 1853 – 14 בינואר 1945) היה מדינאי בריטי מהמפלגה השמרנית.
==ביוגרפיה==
בלפור היה בנם של ג'יימס מייטלנד בלפור ואשתו ליידי בלאנש. אחיו הבכור היה ארתור ג'יימס בלפור, לימים ראש ממשלת בריטניה. בלפור למד בצעירותו באיטון קולג' ובטריניטי קולג' קיימברידג'.

בלפור היה חבר הפרלמנט הבריטי מטעם המפלגה השמרנית מ-1885. מ-1895 כיהן כמזכיר האחראי על אירלנד, ב-1900 עבר לתפקיד נשיא מועצת המסחר, וב-1905 היה נשיא המועצה האחראית על הממשל המקומי וגם מונה למועצה המלכותית. ב-1906 פרש מהפרלמנט, וכיהן במספר תפקידים, בהם יושב ראש ועדת קיימברידג' באוניברסיטאות קיימברידג' ואוקספורד. קיבל תואר דוקטור לשם כבוד במשפטים מטעם אוניברסיטת קיימברידג'. ב-1930 קיבל את התואר "הדוכס השני מבלפור" לאחר מות אחיו ארתור.

נישא ב-1887 לבטי בולוור-לייטון, ונולדו להם שישה ילדים, בהם איב בלפור, מחלוצות תנועת החקלאות האורגנית בבריטניה.

==קישורים חיצוניים==

* 

קטגוריה:חברי המפלגה השמרנית (הממלכה המאוחדת)
גראלד
קטגוריה:מקבלי תואר דוקטור לשם כבוד מאוניברסיטת קיימברידג'
קטגוריה:בריטים שנולדו ב-1853
קטגוריה:בריטים שנפטרו ב-1945
קטגוריה:חברי הפרלמנט של הממלכה המאוחדת (1885–1886)
קטגוריה:חברי הפרלמנט של הממלכה המאוחדת (1886–1892)
קטגוריה:חברי הפרלמנט של הממלכה המאוחדת (1892–1895)
קטגוריה:חברי הפרלמנט של הממלכה המאוחדת (1895–1900)
קטגוריה:חברי הפרלמנט של הממלכה המאוחדת (1900–1906)
קטגוריה:חברי בית הלורדים הבריטי
קטגוריה:חברי המועצה המלכותית
מחלקת הביטחון האדמיניסטרטיבי של קולומביה

מחלקת הביטחון האדמיניסטרטיבי, או המחלקה האדמיניסטרטיבית לביטחון (בספרדית: Departamento Administrativo de Seguridad, DAS) הייתה שירות הביטחון של קולומביה האחראי לביטחון פנים, לסיכול ריגול וללוחמה בסמים בתוככי קולומביה.

הארגון הוקם ב-18 ביולי 1960 ופורק ב-1 בנובמבר 2011 לאחר סדרת שערוריות של ציתות לבכירי המדינאים במדינה. בשיאו הארגון העסיק כ-6,800 איש.

==יעדים ומטרות==
מבין יעדי הארגון היו:
* האחריות לאכיפת חוקי ההגירה, ביצוע חקירות פליליות כאשר המשטרה הלאומית של קולומביה נכשלת בכך;
* איסוף מודיעין אסטרטגי;
* הגדרת המדיניות הממשלתית בנושאי ביטחון ומודיעין;
* איסוף מודיעין חיצוני ופנימי למניעת פיגועי טרור וסיכולם;
* אבטחת הנשיא ובני משפחתו, אבטחת שרים וראשי גופי ממשל לאומיים;
* סיכול ריגול וחתרנות;
* שיתוף פעולה בינלאומי בנושאי מודיעין וביטחון;
* הנפקת תעודות יושר לאזרחים שנדרשים לכך עבור עבודתם.

==ראשי הארגון==

* חורחה נוגרה (2002-2005)
* מריה דל פילאר הורטאדו
* פליפה מוניוס גומס (2009-2011)

==קישורים חיצוניים==

* 
==הערות שוליים==

קטגוריה:קולומביה: צבא וביטחון
קטגוריה:ארגוני אכיפת חוק
קטגוריה:ארגוני מאבק בסמים
יואב בן דב (פילוסוף מדע)

יואב בן-דב (6 במרץ 1957 - 7 בדצמבר 2016) היה פילוסוף של המדע ומומחה לקלפי טארוט.

==ביוגרפיה==
יואב בן-דב נולד בשנת 1957 בתל אביב לאילנה ויצחק בן דב, וגדל באתיופיה וברמת השרון. שירת בצה"ל (1974–1977) כמפקד טנק וסמל מבצעים. למד לתואר ראשון בפיזיקה ותואר שני בהיסטוריה ופילוסופיה של המדע באוניברסיטת תל אביב בהנחיית פרופ' יובל נאמן, וקיבל תואר דוקטור באפיסטמולוגיה והיסטוריה של המדע מאוניברסיטת פריז בשנת 1988 על תזה בתחום הפילוסופיה של תורת הקוונטים. משנת 1979, החזיק בתעודה מהפקולטה ללימודים אסטרולוגיים בלונדון. במקביל למד קריאה בקלפי טארוט ופסיכומאגיה בהדרכת אלחנדרו חודורובסקי בפריז.

בין השנים 1989–2006 שימש כחוקר ומורה מן החוץ במכון להיסטוריה ופילוסופיה של המדעים והרעיונות ע"ש כהן באוניברסיטת תל אביב, ובחוג לחינוך באותה אוניברסיטה וכפרופסור אד הונורם במחלקה לפיזיקה של אוניברסיטת דל וייה בקאלי, קולומביה. כמו כן היה מורה לפיזיקה בבית הספר התיכון ע"ש רוטברג ברמת השרון, עורך מדעי של כתב העת "גלילאו" למדע פופולרי ושל אנציקלופדיה "אביב חדש", סופר ומנחה של סדרת תוכניות "אסכולה" בטלוויזיה החינוכית על תרבות דיגיטלית, ועד מומחה בבית המשפט בענייני תרבות הטראנס ואסטרולוגיה. 

בין השנים 2008–2011 יצר את חפיסת קלפי הטארוט CBD של מרסיי, המשחזרת את חפיסת הטארוט התקנית של ניקולה קונוור מהמאה ה-18.

בן דב נפטר ב-7 בדצמבר 2016 מדום לב, ונקבר בבית הקברות מורשה ברמת השרון. השאיר אחריו שני ילדים.

==ספריו==
* קריאה בקלפים, כתר הוצאה לאור (1982) - ספר הטארוט הראשון בעברית
*פיזיקה - תורות ומושגים, אוניברסיטה משודרת (1991)
*תורת הקוונטים: מציאות ומסתורין, סדרת מה?דע!, הוצאת דביר (1997)
*טארוט - הקריאה הפתוחה, הוצאת פראג (2015)
<div style="direction: ltr;">
*Invitation à la physique, Le Seuil - points sciences, Paris 1995. Also in Portuguese: Jorge Zahar, Rio de Janeiro 1996, and Spanish: Andres Bello, Santiago de Chile 1999
*La Complementariedad: una Filosofía para el siglo XXI, Jairo Roldán Ch., Yoav Ben-Dov y Germán Guerrero P., Programa Editorial, Universidad del Valle, Cali, Colombia 2006
</div>

==קישורים חיצוניים==

* 
* [http://www.youtube.com/watch?v=y9CBNS0Dne8 ענת דולב מראיינת את ד"ר יואב בן-דב] בתוכנית "המועדון" (הטלוויזיה החינוכית הישראלית, פברואר 2009) על קלפי טארוט, מדע, פילוסופיה והחיים
* [http://www.philoshit.co.il/2009/09/28/71/ ריאיון עם ד"ר יואב בן דב], טיים אאוט סטודנטים, סתיו 2008
* 
* [https://www.dropbox.com/s/vacduhu5vo4jbxa/%D7%AA%D7%9B%D7%A0%D7%99%D7%AA%20%D7%9E%D7%A1%D7%A4%D7%A8%20%2040%20%D7%A2%D7%9D%20%D7%99%D7%95%D7%90%D7%91%20%D7%91%D7%9F-%D7%93%D7%91.icast.mp3?dl=0 עפר עציון מראיין את יואב בן-דב ברדיו קול יזרעאל.] התוכנית שודרה ב 18 באוקטובר 2015
* 
* 1x1px
* 

== הערות שוליים ==

קטגוריה:בוגרי אוניברסיטת תל אביב
קטגוריה:פילוסופים ישראלים
קטגוריה:פילוסופים של המדע
+
קטגוריה:מיסטיקה
קטגוריה:אישים הקבורים בבית הקברות מורשה
קטגוריה:מחברי ספרי מדע פופולרי
קטגוריה:רמת השרון: אישים
קטגוריה:ישראלים שנולדו ב-1957
קטגוריה:ישראלים שנפטרו ב-2016